ACEST SERIAL ESTE O OPERĂ DE FICȚIUNE.
FILMAREA ANIMALELOR S-A FĂCUT ÎN CONDIȚII DE SIGURANȚĂ.
VIETNAM, 1965
Coloană, stai!
Chiar nu contează de ce izbucnesc războaiele.
Moartea unuia devine norocul altuia.
Așa e la război.
Probabil e un tunel al Việt Cộng.
Intrăm!
Rolul meu era să fiu sacrificat.
Carne de tun pentru ascensiunea altora.
- Cum a mers? - S-a rezolvat, domnule.
Și banii din seif?
Baek o să vi-i aducă.
Șterge orice urmă care ar duce la mine!
Am înțeles.
Gata.
Domnule Jang!
Ce naibii s-a întâmplat aici?
Domnule Jang, sunteți teafăr?
- Baek Kitae n-a apărut? - Nu. N-a coborât de pe vapor.
Să-l găsim pe Pyo Haksu mai întâi.
Voiam să chemăm întăriri de la baza militară din zonă.
Cerem sprijin la căutarea agentului KCIA Pyo Haksu.
Ia te uită! A venit singur.
Sunt de la KCIA, dați-vă!
- Lăsați-l să treacă! - Laoparte!
Domnule Pyo Haksu!
Veniți, vă rog!
De unde știți cine sunt?
- Ce se întâmplă? - Sunt procurorul Jang, din Busan.
Așa, și?
Ce caută aici șeful unei direcții din KCIA?
Am venit după domnul director.
- Directorul Hwang? - Da. Unde e?
L-ați omorât.
Sunteți arestat pentru uciderea directorului Hwang Gukpyeong.
Cătușele!
- Nu fiți absurd! Stați… - Nu faceți gălăgie.
- Stați! - Haideți.
Lăsați-mă! Mă predau de bunăvoie.
Sigur știți ce faceți? Ce-i asta?
Liniștiți-vă și haideți.
EPISODUL 5: RĂZBOI SÂNGEROS
Domnule Baek, ați ajuns.
Ce se întâmplă?
Domnul Pyo a fost arestat pentru uciderea directorului Hwang.
Așteptăm autopsia ca să confirmăm că victima e domnul director.
- Să nu afle presa! - Am înțeles.
Domnule, aveți sânge pe…
- Plec la Seul. Pregătește mașina! - Am înțeles.
Alo?
- Soyeong… - Bună, Kitae!
- Unde e Daeil? - Domnul Daeil?
A fost la laborator, dar a plecat cu treabă. De ce?
- S-a întâmplat ceva? - Bine. O să-ți închid.
Cine era?
Te caută frate-miu.
De ce?
Habar n-am.
Domnule Pyo Haksu…
de ce l-ați omorât pe directorul Hwang?
Ați întrecut măsura.
Dacă forțați lucrurile așa, cum veți suporta consecințele mai târziu?
Mă îngrijorați.
L-ai omorât, nu?
- Ați văzut dumneavoastră? - L-am văzut mort, împușcat în ochi.
V-am zis că l-am lăsat acolo și m-am dus după țigări.
Întrebați la magazin. De câte ori să…
Deci cât ai fost plecat după țigări,
Hwang a fost omorât?
Altfel cum?
Credeți că l-am omorât și apoi m-am dus să cumpăr țigări?
Și incendiul a izbucnit din senin? Haide, Jang! N-are nicio noimă.
Și de ce l-aș fi omorât?
N-am niciun motiv.
Așa-i.
Te-ai dus după țigări, Hwang a murit și a izbucnit incendiul.
Baek Kitae era cu tine, nu?
A fost cu tine la templu, nu?
Uite! Ea e Ikeda Yuji.
Ce caută doi agenți KCIA în Osaka, cu yakuza?
- E secret de stat. Nu-ți pot spune. - Secret de stat pe dracu'!
Nu drăcui, te rog.
Știu că te-ai dus cu Baek Kitae în Japonia și ați vândut metamfetamină,
apoi i-ați dat banii directorului Hwang.
Boii trag și stăpânul culege roadele.
De-asta tu și Baek Kitae l-ați omorât, nu?
- Ai dovezi? - Dovezi? Sigur. O să-ți fac rost de ele.
- Așa! - Mă…
- Așa să faci. - Ia zi, îți place mâncarea de închisoare?
- Domnule procuror… - Da?
O vorbă.
- Ce e? - Duceți-vă.
- Ați dat de necaz. Duceți-vă. - Aprindeți-vă o țigară între timp.
Of, frate!
DOSAR
Baek Kitae a preluat afacerea lui Jo Manjae cu metamfetamină?
- Da. - Cu ajutorul lui Kang Daeil?
Da.
Și l-au omorât pe Hwang?
A fost împușcat în față,
în ochiul drept.
L-au omorât
și au dat foc templului ca să distrugă dovezile.
Domnule, o să emit un mandat de arestare pe numele lui Baek Kitae.
Dacă iese prost, compromiți toată procuratura.
Înțelegi?
- Da. - Paștele mă-sii!
O să mă asigur că Pyo mărturisește.
Aceștia sunt banii furați de directorul Hwang.
Deci de-aia a chelit jigodia.
Cred că are și câteva terenuri și imobile pe numele rudelor.
Verific și vă dau raportul.
Și ăsta.
E carnețelul lui Baek Geumji.
- L-ai citit? - Da. L-am citit, domnule.
- Și mi-ai văzut numele? - Îmi pare rău.
Ce vrei?
Să vă rog să reinvestiți banii cu mine.
Dacă-mi permiteți, banii ăștia vor fi capitalul de pornire,
iar eu îi voi înmulți de zeci de ori.
Adică vrei să faci afaceri cu mine?
Am auzit că președintele ar avea nevoie de 70 de miliarde de woni
ca să-și asigure un nou mandat.
O să-i strâng eu.
- Pot avea încredere în tine? - Nici nu trebuie.
Dați-mi o șansă ca să vă arăt ce pot.
Puteți avea încredere în banii mei și fără să vă încredeți în mine.
N-o să vă dezamăgesc.
Ia loc pe scaun!
Ia loc!
Am auzit că Hwang voia să te propună pentru funcția de director
și erai protejatul lui.
Mulți te invidiau.
Acum…
că a murit…
n-ar trebui să-i iei locul?
Dacă mă gândesc bine,
lui Baek Kitae îi convine că ești arestat aici.
Cineva l-a împușcat pe Hwang și a dat foc templului…
cât ai fost să iei țigări.
Ai încredere în Baek?
Nu știu ce te-ai înțeles cu el, dar gândește-te bine.
Amândoi știm cine l-a omorât pe Hwang.
DECLARAȚIE
În acea zi…
cine mai era…
la templu…
în afară de Hwang?
Vreau să scrii…
adevărul.
Vrei să înfunzi pușcăria?
Baek Kitae ajunge director,
iar tu înfunzi pușcăria.
- Domnule… - Da?
Mama mă-sii!
Ce se întâmplă?
Prim-procurorul adjunct a dispus eliberarea domnului Pyo Haksu.
Haideți, domnule Pyo.
Au, picioarele!
Domnule Seo!
De când își cedează procuratura autoritatea?
Și tocmai suspecților! Cine vă dă dreptul?
Intrați în birou!
Și voi. Intrați în birou!
Și tu? Cine zice că sunt suspecți? N-ai nicio dovadă.
- Nu l-ai văzut acolo pe Baek Kitae. - O să-l arestez pentru trafic de droguri!
Kang Daeil o să mărturisească, o să-l pun sub acuzare pe Baek
și o să dovedesc omorul!
A venit momentul să stai în banca ta. Ne-au luat cazul.
Trebuie să rămâi în funcție dacă mai vrei o șansă.
Canalia și-a omorât șeful ca să vândă metamfetamină, da?
Dacă nu-l prindem acum, o să ajungă de neatins!
Ordinul a venit de mult mai sus.
Înțelegi?
Cine dracului e mult mai sus?
Fii cu ochii-n patru o vreme.
CASA ALBASTRĂ
Na l-a scos din sărite pe Cheon azi, nu?
Mie-mi zici?
Excelența Sa îl preferă pe Cheon în locul șefului Cancelariei…
Domnule Na…
De ce insistați asupra unei chestiuni deja clarificate?
Nu m-ați auzit? Din ordinul Excelenței Sale.
Așa spuneți întotdeauna.
Mi-e tot mai greu să vă cred.
Dacă nu mă credeți, puteți să-l întrebați.
Îi sunt alături la fel ca dumneavoastră. De ce nu m-ați informat…
Dumneavoastră m-ați informat înainte să scăpați de Bae Geumji?
Asta-i bună!
- De Bae Geumji? Eu? - În fine…
Continuați să înlăturați oameni fără motiv și ați putea fi următorul.
Înțelegeți?
Vă spun asta spre binele dumneavoastră.
Da, desigur.
Dacă vă faceți atâtea griji, voi ține cont.
A, da.
Am auzit că ați pierdut un subordonat. Cred că sunteți foarte afectat.
Poate că e un semn să fiți prudent, domnule Cheon.
Și dumneavoastră ar trebui să fiți prudent.
Aveți grijă.
Așa cum știți, nu cer voie nimănui…
înainte să scap de cineva.
Se pare că cineva a vorbit.
Știi cine?
Jang Geonyoung știa că am fost în Japonia
și de ce.
- Ce i-ai spus? - Ce altceva? Că e secret de stat.
- Ți-a mai zis și altceva? - Era sigur că tu l-ai omorât pe Hwang.
Cum a fost cu Cheon?
Ce…
i-ai zis?
- Cum adică? - Mi s-a părut că știe totul.
Nu i-am zis că tu l-ai omorât pe Hwang.
Așa cum am stabilit, i-am zis că a murit într-un incendiu.
Și chiar așa a murit.
Nu contează.
- Nu pare să-i pese. - Da?
Dar de unde știa Jang Geonyoung?
Cineva ne-a turnat?
- L-ați găsit pe Baek Kitae? - Parcă l-a înghițit pământul.
N-a trecut pe acasă și toți din KCIA își țin gura.
- Și la locul faptei? - Am găsit doar niște cartușe goale.
Orice altceva a ars. N-am putut aduna probe.
Domnule, sigur e în regulă să ne întâlnim aici?
Nu știu ce am mai putea găsi
și, dacă află șeful, e vai de noi.
Și Kang Daeil? Știți ceva de el?
Când o să ajungă aici materia primă din Japonia?
Ce ne-a rămas nu e suficient.
Soyeong, fă și tu o pauză.
Bine.
Sper să-ți placă.
Normal!
- E bun. - Stai.
Cum de ești așa frumoasă?
Ei, haide! Încetează!
Fratele tău a mai dat vreun semn?
Cui îi pasă? N-a mai zis nimic după ce m-a sunat.
- Ce s-a auzit? Ai zis că suntem singuri. - Cine-o fi la ora asta?
Șefule!
Kitae!
Vorbind de lup.
Kitae…
ce cauți aici?
- Ce faceți aici singuri? E târziu. - Trebuia să termin contabilitatea.
Kitae, nu e ceea ce pare.
Așa e.
Soyeong, poți pleca.
- De ce? - Ca să vorbesc cu Daeil.
Ați plecat în Japonia și n-ați mai dat niciun semn.
- Mi-am făcut griji. - Toate bune cât am fost plecat?
Normal, șefule. Toate bune.
M-ați căutat ca să vorbim?
Ia loc!
Bine.
Daeil, care crezi că ar trebui să fie cea mai elementară virtute a cuiva?
Nu m-am gândit niciodată.
Atunci gândește-te acum.
Loialitatea?
Da, e și asta importantă, dar știi care cred eu că e?
Rușinea.
Rușinea?
Detest nerușinații,
cei care n-au deloc simțul rușinii.
Ei sunt cei care te înjunghie pe la spate.
În față dau din coadă, aparent dispuși să facă orice pentru tine.
Și, când ți-e lumea mai dragă, te trădează fiindcă n-au pic de rușine.
Dar, dacă n-ai pic de rușine, cu ce te deosebești de animale?
Nu-i așa?
Băi…
vrei să-mi zici ceva?
Colaborezi cu Jang Geonyoung, nu?
Dacă faceți asta, nu putem lucra împreună.
Dacă n-aveți încredere în mine…
trageți.
Ce-i cu fața asta?
- Directorul Hwang e mort? - Baek Kitae ți-a zis?
Nu mai pot continua.
Dacă și Hwang poate fi ucis cu ușurință…
De-asta trebuie să-ți iasă bine, altfel Baek Kitae te omoară.
Dacă află că ești cârtița mea, crezi că o să te lase să scapi?
Totul se va termina când o să-l prind pe Baek Kitae.
Doar așa o să supraviețuiești.
- E ultima dată. - Când o să facă afacerea?
Dă-mi cuvântul tău.
Când?
Diseară la 22:00,
Mangeum se va întâlni în apele internaționale
cu un vapor japonez încărcat cu materie primă pentru droguri,
conform sursei mele.
O echipă va urca pe vapor
și cealaltă va face o razie în laboratorul clanului.
Echipa Mangeum!
Echipa laborator!
Echipa laborator, fiți atenți. Ea e Baek Soyeong.
Ține contabilitatea clanului și trebuie arestată pe loc în seara asta.
- Da, domnule! - Divizia de Narcotice!
Hai să-i prindem!
Să-i dăm drumul.
Intervenim! Să-i dăm drumul!
Ai dracu'! Se ascund cu toții, nu?
Cine nu-i gata, îl iau cu lopata!
Tu, ăla de colo, nu mișca!
Jigodie, treci aici!
Ieși odată!
- Ce dracului?! - Pe ei!
Domnule Jang, ați pățit ceva?
Ce faceți? Pe ei! Haideți!
Ce faci? Mișcă!
- Fir-ai al… - Haideți!
Treci încoace!
Tu, treci încoa'!
Stai locului, jigodie!
Treci aici!
Vino-napoi!
- Te-am prins, rahatule! - De ce dracului te ții după mine?
Să te văd! Hai!
Tu ai vrut-o, dobitocule!
E doar un glonț orb. Următorul e adevărat.
- Kim! - Da, domnule!
Arestează-i și găsiți drogurile!
- L-ați auzit! - Să trăiți!
Căutați drogurile! Începeți!
Ia de-aici! Na!
Lasă-mă!
Nu te apropia!
Lasă-mă!
De ce dracului te ții după mine?
Stai!
ȚIGĂRI
- Ce e? - Domnule…
Nu sunt aici?
- Nu… - Nu sunt?
Căutați bine!
- Nici aici? - Nu.
Domnule Jang!
Sunt numai din astea.
- Baek Soyeong nu-i aici? - Nu e.
- Deschideți-le. - Fir-ar!
Verifică aici!
Paștele mă-sii! Sunt doar ceasuri.
Unde-i Kang Daeil?
Mă, căcănarule!
Unde-i Baek Soyeong?
Cine-i Baek Soyeong?
Habar n-am.
Am întrebat unde e Baek Soyeong!
Habar n-am.
Chiar nu știu!
Futu-i!
Nu-i nevoie să mi-i dați.
N-o să vă mai supăr niciodată, șefule.
Dacă n-aveți încredere în mine…
trageți.
Iertați-mă, șefule!
- Ascunde-te o perioadă. - Bine.
Kang Daeil…
Trebuie să-l găsim neapărat pe Kang Daeil!
Supravegheați-i toată familia
și cereți polițiștilor locali să supravegheze toate autogările.
- Acum! - Da, domnule!
Suntem de la Control intern. Luați mâinile de pe birouri!
Cine sunteți?
Am primit informații cum că revindeți drogurile confiscate.
Ce dracului ați zis?
Cine v-a spus asta? Ce informații?
Domnul anchetator Kim Jeonghwan și doamna anchetatoare Oh Yejin, nu?
Veniți cu noi, vă rugăm!
Rămâneți aici! Mă întorc imediat.
Mișcă!
Strângeți tot!
De ce faceți asta?
Închideți Divizia de Narcotice de frica traficanților?
Sunt ordinele prim-procurorului!
Deci îl lăsăm pe Baek Kitae să-și bată joc de procuratură?
Doar până se termină inspecția! Am încheiat discuția!
Nu mai da pe la birou și stai în banca ta o perioadă!
O să-ncerc să-ți scot oamenii de pe mâna Controlului intern!
Bine, fie!
O să-i fac o vizită șefului ca să vorbesc cu el personal!
Intrați!
În birouri, acum!
Omule, crezi că eu n-am încercat?
Nu s-a clintit nici când l-am amenințat că demisionez!
Tu ce dracului crezi că poți face?
Dacă nu vrei ca echipa ta să sufere, stai în banca ta.
Nenorociții ne atacă cu toată forța!
- Dar… - Jang!
Gândește puțin înainte să acționezi!
Baek are sprijinul șefului Cheon. Tu pe cine ai?
Ca să-i înfrunți, trebuie să fii pe picior de egalitate cu ei, idiotule!
„Procuratura, neabătută de la principii!”
Înapoi în birouri!
Și voi! Înapoi!
Sper că nu vă deranjează că v-am chemat aici.
Trebuie să am grijă de Excelența Sa și n-am niciodată timp pentru o partidă.
Nu, domnule. Nu vă faceți griji.
Mi s-a spus că șeful Cheon pune bețe-n roate procuraturii.
Așa e.
A dat ordin KCIA-ului să ancheteze direct cazul Hwang.
Continuați.
Adevărul e
că un procuror de la Narcotice îl ancheta pentru trafic de droguri
pe Baek Kitae, șeful de direcție care se ocupă de cazul Hwang.
Știu că îmi permit cam multe spunându-vă asta.
- Șeful Serviciului de Pază și Protecție… - Adică șeful Cheon…
protejează un traficant de metamfetamină?
OSAKA, JAPONIA
Se pare că am ajuns ultima. Îmi cer scuze pentru întârziere, tată.
Prin urmare, câte fabrici ne-au rămas?
Ne-au mai rămas două, dar poliția e cu ochii pe ele.
Nu știm cât vor mai rezista.
Traficul de metamfetamină în Japonia e terminat.
Chiar și clanul Shibazaki se retrage.
E terminat? Nici pe departe. Japonia e plină de narcomani.
Trebuie să construim o nouă fabrică în Coreea
și am rezolvat problema, tată.
Acolo putem aduce cu ușurință materie primă din Hong Kong și Taiwan,
iar legislația nu face doi bani.
E locul ideal unde să producem metamfetamină.
Și când ar trebui să construim fabrica asta nouă?
Visurile astea prostești pun clanul în pericol.
Anual, piața de metamfetamină crește și încă e cea mai mare sursă de venit.
Dacă renunțăm prea ușor,
chiar am pune clanul în pericol.
Asta ar fi adevărata prostie, nu?
Vezi-ți lungul nasului, chosenjin!
Cum îndrăznești?
Sper…
că nu faci o alegere nechibzuită.
Dacă-i dai o șansă unui nechibzuit e tot nechibzuință curată.
SEUL, COREEA
Văd că-l simpatizezi pe Baek Kitae. L-ai iertat pentru ce i-a făcut lui Hwang.
El l-a omorât pe Hwang?
- Nu știai? - Am auzit că a murit într-un incendiu.
Sau nu-i așa?
A fost un incendiu, dar…
Ți-e totuna, nu?
Lăcomia îi împinge pe oameni să facă prostii.
Nu mă interesează cine ocupă funcția.
Văd că tu ești cea care-l simpatizează.
Fiindcă arată bine?
Dacă Baek Kitae pățește ceva, ai vreo alternativă?
De ce?
N-ai încredere în el?
N-am încredere în nimeni… doar în ce am în mână.
Și de-aia tu mă sperii cel mai tare.
Baek Kitae ține foarte mult la familie. În special la fratele lui, Baek Kihyun.
A absolvit Academia Militară, la fel ca tine.
- Academia Militară? - Da.
Fratele lui e punctul lui slab.
Asta mă preocupă.
Faceți loc!
- Mergeți drept! - Soldat Hong Jihwan!
- Te împing de la spate. - Mulțumesc, domnule!
- Zău? - Mă descurc.
Pe dracu', comunistule!
Ce faceți?
Soldatul Hong și-a sucit glezna.
De aceea a căzut. Vă rog, nu vă faceți griji.
Ridică-te!
- Dă-ți jos ranița! - Mă descurc.
Dă-o jos! E un ordin.
Unul e comunist, celălalt e căcăcios…
- Ce idiot! - Halal unitate exemplară!
Soldat Hong, nu e schimbul tău. Ce cauți aici?
Mi-e frig.
- Toți dorm, nu? - Da, au adormit.
Bun!
POLIȚIA MILITARĂ
Un', doi!
Ia uite-al dracului! Te ferești?
- Ceara mă-sii! Ce dracului ai păzit? - Iertați-mă, domnule!
Amândoi ne riscăm cariera dacă nu gestionăm situația.
- Ai înțeles? - Să trăiți!
Verifică starea răniților până la ziuă și, dacă mai moare cineva, anunță-mă!
Să trăiți!
A dracului treabă!
Rahatule!
Al dracului să fii! Încerci să-mi faci vreo mizerie?
Te-am avertizat, nu?
Ți-am zis să-l transferi pe puști ca să nu aibă probleme.
Uită-te la dezastrul ăsta!
Ți-ai făcut-o cu mâna ta.
Ai înțeles?
FIȘĂ PERSONALĂ NUME: BAEK KIHYUN
Baek Kihyun, nu ne-am văzut de mult.
Ultima dată eram la absolvire, nu?
Nu fi îngăduitor fiindcă mă cunoști. Poartă-te ca de obicei.
ANCHETATOR MILITAR NAM SANGUK
Tot îngâmfat ai rămas, așa e? Fiindcă ai fost șef de promoție?
Crezi că toți îți sunt inferiori?
Ai ajuns la DGIA, dar nu te-ai schimbat. Nu mai face pe istețul și fă-ți treaba.
- Nu te-au trimis degeaba. - Păi…
Comandantul companiei a respins transferul soldatului Hong, așa ai scris.
E adevărat?
N-am inventat nimic. Exact așa s-a întâmplat.
Știi, chiar nu te-ai schimbat deloc.
Te crezi superior, când ești pe dinafară.
Comandantul companiei… Unchi-su e viceministru de externe.
Taică-su e directorul Myeongjung Construcții.
Cineva trebuie să-și asume răspunderea și să-și atârne uniforma în cui,
dar încerc să-ți zic că ăla nu poate fi comandantul tău.
Știi ce mă uimește zilnic la DGIA?
Oricât de bun ai fi,
nu faci nici cât o ceapă degerată dacă n-ai spate.
Nu te mai preface că ești singurul integru și rescrie-ți declarația.
Nu e prea târziu. Fii cooperant și poți rămâne în armată.
Ia zi, la ce-s buni prietenii? Ne acoperim unii pe alții.
De acum încolo, faci ce-ți spun eu, da?
Adică să fiu eu țap ispășitor în locul comandantului meu?
Auzi…
Am dat declarația aia fiindcă știam că vei reacționa așa.
- Ce? - Nici eu nu vreau să-mi distrug cariera.
Dacă vrea să se folosească de unchi-su, să nu încerce să dea vina pe mine.
N-o să cad singur.
Domnule!
A venit cineva să vă vadă. E în zona pentru vizitatori.
Cum pot să vă cred?
E greu de crezut, nu?
Dar știți, domnule Baek Kihyun,
că, dacă fratele dumneavoastră a acumulat atâta putere la vârsta lui,
nu s-a întâmplat din senin.
Sora dumneavoastră…
Domnișoara Baek Soyeong îl ajută cu afacerea.
Dacă-l arestez pe Baek Kitae, sora dumneavoastră va face închisoare,
iar dumneavoastră veți fi forțat să vă retrageți din armată.
Ca să evităm toate astea, ar fi bine s-o convingeți să mărturisească.
Dacă ar fi atât de simplu, n-ați mai fi aici.
Faptul că ați venit la mine înseamnă că sunteți în impas, nu?
E atât de nasol, încât ați venit să mă amenințați.
Vă asemănați.
Dar e ceva ce nu știți.
N-o să renunț niciodată.
O să mă asigur că Baek Kitae va plăti pentru faptele lui.
Domnule Baek Kihyun, gândiți-vă bine!
Ce plan ai?
Cât îl mai lași liber pe Jang?
M-au contactat de la Control intern.
N-au de ce să-i mai țină echipa.
Dacă am lovi nepregătiți, ar fi mult mai rău.
La ce te-ai gândit?
- Mă ocup eu. - Măi…
Spune-mi și mie.
Ce o să faci?
Intră!
Mă scuzați că deranjez, dar e urgent.
La ce dracu' te holbezi așa? Îmi faci semn să plec?
- Zi odată! - Ce s-a întâmplat? Spune!
Fratele dumneavoastră are o problemă.
DGIA a deschis o anchetă și nu e bine deloc.
Ce?
Cine a venit? KCIA? Fratele lui Baek… Ce dracului tot spui, tâmpitule?
Cine sunteți?
Stai drept.
- Ți-ai revenit? - Da.
Adu-l pe Baek Kihyun.
Am înțeles.
Cum ai aflat?
Credeai că n-o să aflu dacă nu zici nimic?
Mă descurc singur.
- Cum așa? - Am zis că mă descurc singur!
Ți-am zis.
Dacă te simți nedreptățit, întărește-te.
Dacă nu vrei să fii privit de sus, lovește primul.
Dacă cineva îți stă în cale, scapă de el.
De câte ori ți-am zis că cei puternici conduc lumea?
Dacă ai terminat, o să plec.
Stai!
Încrezutule!
Comandantul companiei va fi forțat să demisioneze.
Luna viitoare o să apară un post la DGIA.
Asta înseamnă puterea, ai priceput?
Săptămâna viitoare plec în Vietnam.
- Ce dracului să cauți acolo? - Puterea despre care-mi tot vorbești.
- Vreau să o capăt singur. - Trebuie să faci doar ce-ți zic eu!
- Mă descurc și singur! - Prăpăditule!
Așa că vreau…
să-ți vii în fire.
PROCURORUL JANG
Înainte să ne distrugi viața mie și lui Soyeong.
Doamnă Oh!
- Ce faceți aici? - Domnule Jang, unde ați fost?
La Baek Kihyun.
- La Baek Kihyun? - Cred că v-a fost greu.
- N-am nimic. - Apreciez sacrificiul. Să intrăm!
Dar…
de ce v-ați dus la Baek Kihyun?
Ca să-l întărât și eu pe Baek Kitae.
Trebuie să-l lovim unde-l doare.
N-o să renunțați?
De ce să renunț? Meseria mea e să prind infractori.
N-ați mâncat încă, nu? Haideți să ne întremăm un pic.
- Unde e domnul Kim? - Nu știu.
A zis că o să ajungă în curând. Nu mai avem orez.
Să fac niște ramyeon?
Nu mai avem nici ramyeon.
- Mă duc până la magazin. - Mă duc eu, domnule.
Mă întorc imediat.
O seară bună!
A început să plouă!
N-o să trăiesc ca vitele. Eu o să am puterea.
Gloata o să îngenuncheze în fața mea,
o să-i dobor pe cei mai puternici decât mine
și o să schimb lumea.
- Doamnă Oh, sunteți singură? - Da.
- Unde e domnul Jang? - Să cumpere ramyeon.
Fierbe apa!
Sunt epuizat.
Asta-i viața.
Lumea e un câmp de luptă pentru cei puternici.
Subtitrarea: Giana Stănculescu